ඉකුත් මැයි 13 දා උත්සවාකාරයෙන් නේත්‍රා ප්‍රතිෂ්ඨාපනය කරනු ලැබූ හොරණ වැලිකැටැල්ල ශ්‍රී පුණ්‍ය ක්ෂේත්‍රාරාම විහාරස්ථානයේ නව දෙමහල් උමං මන්දිරයේ ප්‍රධාන ගර්භයේ නිර්මාණය කර තිබූ දැවැන්ත සැතපෙන බුදු පිළිමවහන්සේගේ නළලේ ඌර්ණ රෝමය සඳහා ඔබ්බවා තිබූ රුපියල් ලක්‍ෂයක් පමණ වටිනා රන් කෙන්ද පසුගිය දිනකදී අතුරුදන්ව ඇතැයි විහාරාධිපති හිමි වැලිකැටැල්ලේ පඤ්ඤාසේන හිමියෝ පවසති.මෙය සිදුවී දින කීපයක් වීමට ඉඩ ඇති බවත් පසුගියදා (1) රාත්‍රියේ තමන් පිළිම වහන්සේ පිළිබඳ විමසිලිමත්ව බැලීමේදී එම රන් කෙන්ද අතුරුදන්ව තිබූ බව දැකගන්නට ලැබුණේ යැයි ද මේ පිළිබඳව අඟුරුවාතොට පොලිසියට පැමිණිලි කළ බව ද උන්වහන්සේ පැවැසූහ.